DHONI
స్లో వికెట్‌పై మ్యాచ్‌ ఫినిషర్‌ జాబ్‌ సులభం కాదు: ధోనీ
రాంచీ: మ్యాచ్‌ ఫినిషర్‌ జాబ్‌ అనేది అంత సులభ మైనది కాదని టీమిండియా వన్డే,టి20 కెప్టెన్‌ ధోనీ పేర్కొన్నాడు.కాగా రాంచీలో జరిగిన నాలుగవవన్డేలో న్యూజిలాండ్‌ చేతిలో టీమిండియా 19 పరుగులు తేడాతో ఓటమి పాలైన సంగతి తెలిసిందే. మ్యాచ్‌ అనంతరం ధోనీ మీడియాతో మాట్లాడుతూ క్రికెట్‌లో మ్యాచ్‌ ఫినిషర్‌గా బాధ్యతలు తీసుకోవడం అత్యంత కఠినమైన పనుల్లో ఒకటిగా ధోనీ పేర్కొ న్నాడు. నాలుగు వన్డేల్లో వికెట్‌పై బ్యాటింగ్‌ ఆర్డర్‌ కిందకు వెళుతున్న కొద్ది బ్యాటింగ్‌ చేయడం కష్టమని ధోనీ వివరిం చాడు. కాగా ముఖ్యంగా రాంచీ లాంటి స్లో వికెట్‌పై టార్గెట్‌ను చేధించేటపుడు పరిస్థితులు చాలా కష్టంగా ఉంటాయని పేర్కొన్నాడు. ఓపెనర్‌ అజింక్యా రహానే 57 పరుగులతో జట్టును విజయం వైపు నడిపించేందుకు తన వంతు ప్రయత్నం చేశాడు.ఇక రెండవ వికెట్‌ వచ్చిన కోహ్లీ, రహానే 45 పరుగులతో 79 పరుగులు భాగస్వామ్యాని ఏర్పాటు చేశారు.కాగా మిడిల్‌ ఆర్డర్‌లో భారత్‌ ఆటగాళ్లకు అనుభవం తక్కువ అయిన నేపథ్యంలో భారత్‌ ఓటమి పాలైందా? అన్న ప్రశ్నకుగాను రాంచీ లాంటి వికెట్‌పై అనుభవం తక్కువగా ఉన్న మిడిల్‌ ఆర్డర్‌ ఆటగాళ్లకు టార్గెట్‌ను చేధించడం కష్టతరంగా ఉంటుందని పేర్కొన్నాడు. ముఖ్యంగా అయిదు,ఆరు స్థానాల్లో ఆడుతున్న కుర్రాళ్లు కొత్తవాళ్లని వెల్లడించాడు. అయితే మారుతున్న పరిస్థితుల దృష్ట్యా వారి సహజసిద్దమైన ఆటకు ఎపుడూ నిబంధనలు విధించకూడదు, నెమ్మెదిగా ఎలా ఆడాలో వాళ్లే నేర్చుకుంటారు.భారీ షాట్లు ఆడవద్దని వారికి చెప్పకూడదు.వారి పరిధిలో బంతి పడగానే షాట్లు ఆడుతున్నారు. ఒకవేళ వారు తప్పులు చేస్తే అనుభవ పూర్వకంగా నేర్చుకుంటారని ధోనీ వివరించాడు.కాగా 15 నుంచి 20 మ్యాచ్‌లు ఆడిన తరవాత వారికి ఆటపై ఒక అవగాహన వస్తుందని,ఆ తరువాత వారికి ఏది మంచిదని అనిపిస్తే అదే చేస్తారని ధోనీ పేర్కొన్నాడు.ఈ మేరకు ఆ ఆటగాళ్ల ప్రదర్శనకు మరికొంత సమయం ఇవ్వాల్సిన అవరసం ఉందని ధోనీ అభిప్రాయం వ్యక్తం చేశాడు. కాగా ఈ మ్యాచ్‌లో టార్గెట్‌ పెద్దగా లేకపోయినప్పటికి సరైన భాగస్వామ్యాలు నమోదు కాకపోవడంతోనే పరాజంయ చెందామని, స్లో వికెట్‌ పై స్ట్రైక్‌ రొటేట్‌ చేయడం కష్టంగా మారిందదన్నాడు. ఈ మ్యాచ్‌లో తొలి 10 ఓవర్లలో ఎక్కువ పరుగు లిచ్చేశామని పేర్కొన్నాడు.ఈ వికెట్‌పై 230 పరుగుల టార్గెట్‌ అయితే బాగుం డేదని, 260 పరుగులైనా వికెట్లు చేతిలో ఉంటే టార్గెట్‌ను సులభంగా చేధించే వాళ్లమని,అయితే స్ట్రయిక్‌ రొటేట్‌ చేసే క్రమంలో వికెట్లను కోల్పోయామని పేర్కొన్నాడు. మధ్యాహ్నంతో పోలిస్తే పిచ్‌ సాయంత్రానికి బాగా నెమ్మదించిందని ధోనీ వివరించాడు.